Tyra Teodora Tronstad

Tyra Teodora Tronstad (født 7. januar 1972 i Elverum) er en norsk forfatter. 

Tronstad vokste opp på Koppang i Østerdalen, og er bosatt i Trolltun Borettslag på Bøler i Oslo.

Hun debuterte som forfatter i 2007 med diktsamlingen Mandag morgen står de døde i kø. Boken Hvis det er flere som juger nå (2011) ble nominert til Kulturdepartementets pris for barne- og ungdomslitteratur for 2011. 

Hun har reflektert rundt eget forfatterskap i artikkelen «Det vanskeligste» i antologien BU1303, og i «Tronstadforelesninga» (2013). Hun har også skrevet artikler i Samtiden. 

Mørket kommer innenfra vant Kritikerprisen for beste barne- og ungdomsbok 2016. Hundetanker (2012) var nominert til prisen, og i mars 2020 vant Tronstad prisen for andre gang  med Flaggermusmusikk (2019).

Bibliografi 
 2007: Mandag morgen står de døde i kø (dikt)	
 2009: Jeg skal hjelpe deg, bildebok sammen med illustratøren Helena Ohlsson
 2011: Hvis det er flere som juger nå, roman for barn/ungdom
 2012: Hundetanker, roman for barn/ungdom
 2013: Det blir pinlig uansett, roman for barn/ungdom, skrevet sammen med Bjørn Sortland.
 2016: Mørket kommer innenfra, roman for barn/ungdom – tildelt Kritikerprisen
 2019: Flaggermusmusikk, ungdomsroman – tildelt Kritikerprisen
 2022: Det finnes ingen grenser for gult, roman for voksne
 2022: Oppskrift mot ånder som knuser ting, barneroman – tildelt Riksmålsforbundets barne- og ungdomsbokpris

Referanser 

Norske barnebokforfattere
Norske forfattere av ungdomsbøker
Norske lyrikere
Personer fra Stor-Elvdal kommune